Kakawin Nāgarakṛtâgama/Pupuh 93
Pupuh 93 – Sragdharā 

1. 
a. sakweh sang paṇḍitang anyaḍaraṇi mangikĕt kāstawan śrī narendrā 
b. śrī Buddhâditya sang bhikṣwagaway i sira bhogawwali śloka kirṇna 
c. ring Jambudwipa tônggwānira mangaran i Kañcipurī ṣaḍwihāra
d. mwang sang Wiprângaran śrī Mutali sahṛdayâwat stuti śloka śūddha

2. 
a. astam sang paṇḍitêng bhūmi Jawa saha sang śāstradakṣātiwijña 
b. kapwāgostyāngikĕt śloka hana wacawacan nggwānirêkin pamārṇa 
c. mukhyā munggw ing praśāsti stuti nṛpati tĕkap sang Sudharmôpapatti 
d. sang wruh ring gita gitênikĕtiran angikĕt stotra lumrêng purī jro

Nāgarakṛtâgama
Kakawin Nāgarakṛtâgama